Diari Oficial de la Generalitat Valenciana


Sumari del DOGV 6438, del 14-01-2011 (2010/14398)

RESOLUCIÓ de 9 de desembre de 2010, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa per a la modificació de la subestació transformadora de 220/132/20/11 kV, denominada ST Gandia, ubicada en el terme municipal de Gandia, en la part corresponent a les instal·lacions elèctriques de distribució, s'aprova el projecte tècnic d'execució i es declara, en concret, la seua utilitat pública (ATASCT/2010/192/46).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6438

Data del DOGV
:   14-01-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/14567


Data del document
:   09-12-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 9 de desembre de 2010, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa per a la modificació de la subestació transformadora de 220/132/20/11 kV, denominada ST Gandia, ubicada en el terme municipal de Gandia, en la part corresponent a les instal·lacions elèctriques de distribució, s'aprova el projecte tècnic d'execució i es declara, en concret, la seua utilitat pública (ATASCT/2010/192/46). [2010/14765]  
Vist l'escrit presentat per Iberdrola Distribución Eléctrica, SAU, domiciliada a efectes de notificacions a Ribera de Axpe, núm. 5, 48322 Erandio (Biscaia), amb data 20 de maig de 2010 davant del Servici Territorial d'Energia de València, en el qual sol·licita que se li concedisca autorització administrativa per a la remodelació de les instal·lacions elèctriques de la subestació transformadora de 220/132/20/11 kV, denominada ST Gandia, ubicada en el terme municipal de Gandia, província de València, s'aprove el projecte tècnic d'execució i es declare, en concret, la seua utilitat pública (ATASCT/2010/192/46).  
A l'escrit mencionat, s'adjunta el projecte tècnic de la instal·lació esmentada, firmat pel tècnic competent i visat pel col·legi oficial corresponent amb data 21 de desembre de 2009.  
Vist que, consta com a últim antecedent de la subestació transformadora ST Gandia, la Resolució d'esta Direcció General d'Energia de 6 d'abril de 2009, sobre autorització administrativa i aprovació del projecte tècnic a Iberdrola Distribución Eléctrica, SAU, per a la reforma de la referida subestació elèctrica de 132/66/20/11 kV.  
Vist que consta en l'expedient una còpia de la Resolució de 9 de setembre de 2009, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, per mitjà de la qual es considera que el projecte proposat, consistent en la modificació de la ST Gandia no requerix avaluació d'impacte ambiental, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga d'aplicació.  
Vist que va ser realitzada la informació pública de la sol·licitud mencionada als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i s'ha publicat en el Diari Oficial de la Comunitat Valenciana de 6 d'octubre de 2010, en el Butlletí Oficial de la Província de València de 12 d'octubre de 2010, en el diari Las Provincias de 15 d'octubre de 2010 i en el tauler d'anuncis de l'Ajuntament de Gandia, únic afectat per la instal·lació.  
D'acord amb la documentació que hi ha en l'expedient, no s'han presentat al·legacions a la sol·licitud mencionada dins dels terminis establits reglamentàriament.  
Vist que, de conformitat amb el mencionat Decret 88/2005 es va traslladar a l'Ajuntament de Gandia la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a l'efecte de donar la seua conformitat o l'oposició, i simultàniament es va traslladar al referit Ajuntament i d'acord amb l'article 75 de la Llei 16/2003, de 17 de desembre, modificat per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, en què se sol·licita l'informe sobre l'adaptació del projecte al planejament urbanístic que siga d'aplicació.  
No consta en l'expedient l'informe sol·licitat a l'Ajuntament mencionat, a pesar de la reiteració efectuada pel Servici Territorial d'Energia de València.  
Vist que, d'acord amb el que establix el referit Decret 88/2005, de 29 d'abril, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament als següents:  
- Àrea de Planificació i Ordenació Territorial de València, de la Conselleria de Medi Ambient, Aigua, Urbanisme i habitatge, i consta en l'expedient l'informe sol·licitat, en el qual es manifesta que l'àmbit d'actuació del projecte d'execució no està afectat per risc d'inundació d'acord amb el que establixen els documents normatius del Patricova.  
Vist l'expedient remés pel Servici Territorial d'Energia de València amb data 19 de novembre de 2010.  
Vist que el projecte presentat disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i els drets afectats.  
Atés que la sol·licitud i documentació adjunta conté una definició i concreció de les característiques tècniques que garantixen la màxima seguretat i el millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar i això sense perjuí d'indemnitzar adequadament estes.  
Atés que, d'acord amb la documentació que hi ha en l'expedient, la modificació i adequació sol·licitada s'executarà en els mateixos terrenys on actualment està ubicada la subestació transformadora, és a dir, juntament amb la carretera N-332, dins de la parcel·la 9004 del polígon 17, en el terme municipal de Gandia.  
Atés que, d'acord amb el projecte presentat, la finalitat de la modificació s'emmarca en el desenvolupament i la distribució de la xarxa de transport a la Comunitat Valenciana, en particular pel tancament de l'eix a 220 kV Costa Blanca, i es preten amb això disposar d'una major potència en el subministrament elèctric de la zona i igualment una millora en la qualitat d'este, així com la disminució en les pèrdues que actualment s'hi produïxen.  
Vist que Iberdrola Distribución Eléctrica, SAU, està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Comerç i Turisme.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Atés que el títol VII de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000 d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Iberdrola Distribución Eléctrica, SAU, autorització administrativa per a la modificació de la subestació transformadora de 220/132/20/11, kV denominada ST Gandia, ubicada juntament amb la carretera N-332, dins de la parcel·la 9004 del polígon 17, en el terme municipal de Gandia, província de València, en la part corresponent a les instal·lacions elèctriques de distribució, i les característiques principals de la qual són:  
- Sistema de 132 kV.  
· Desapareixen la posició existent línia Vilanova i les posicions de primari de transformador T-2 i T-3. Es convertixen les actuals posicions T-4 i T-5 en les posicions AT1 i AT2 com a posicions de secundari de l'autotransformador de 220/132 kV, on s'instal·len nous transformadors d'intensitat.  
· S'instal·len nous parallamps i es modifiquen connexions per a l'adaptació a la potència nominal, i s'adequa, en les barres generals, el cable a un dúplex.  
- Sistema de 20 kV.  
· Este sistema es connecta als transformadors (nous) de relació de transformació 220/20 kV que s'instal·len en els mòduls B1, B2, B4, unit amb el B3.  
- Sistema d'11 kV.  
· Únicament es connecta este amb el transformador amb relació de transformació 20/11 kV.  
- Nou sistema de transformació que està constituït per:  
· Dos autotransformadors de potència trifàsics (AT-1 i AT-2) de relació 220/132 kV de 225 MVA, d'instal·lació exterior.  
· Tres transformadors de potència trifàsics (T-1, T-2 i T-3) de relació 220/20 kV de 50 MVA d'instal·lació exterior, equipats amb reactàncies trifàsiques limitadores de presa de terra (TZ-1, TZ-2 i TZ-3) de 500 A - 30s.  
· Un transformador (T4) de relació 20/11 kV de 10 MVA d'instal·lació exterior, i existent en la mateixa instal·lació.  
- Instal·lació de dos transformadors de servicis auxiliars de relació 20/0,420-0,220 kV i 250 kVA de potència, i dels equips necessaris amb destinació a servicis auxiliars, de mesura, control, i proteccions associades a este.  
- Construcció d'un nou edifici amb material prefabricat que disposarà de tres sales. La primera per a les cel·les de 220 kV, la segona per als equips de control, proteccions i servicis auxiliars, i l'última per al sistema de comunicacions.  
- Es descriuen, a continuació, aquelles instal·lacions ara existents que són motiu de desmuntatge i les fases en què es duran terme:  
a) Fase primera:  
· El parc de 66 kV; la del transformador T4 de 132/66 kV; la de la posició d'11 kV; i la del transformador 66/11 kV.  
· El transformador T2 de 132/20 kV, que es desplaça a l'emplaçament del T4, i es manté en servici provisional fins a l'inici de la remodelació del sistema de 132 kV.  
b) Fase segona (després que s'alimente el sistema de 20 kV des dels transformadors nous 220/20 kV):  
· Els actuals transformadors 132/20 kV.  
· Dos de les quatre posicions de transformador de les del sistema de 132 kV,   
· Substitució d'embarrats del sistema de 132 kV a la potència dels nous autotransformadors 220/132 kV.  
- Pressupost: 7.156.677 euros.  
Segon  
Aprovar el projecte d'execució per a la modificació sol·licitada i autoritzada en el punt primer de la present resolució, firmat pel tècnic competent i visat pel col·legi oficial corresponent amb data 21 de desembre de 2009.  
La present resolució està sotmesa a les condicions següents:  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació de territori i al medi ambient.  
b) La instal·lació que s'ha d'executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
  
\* \* \* \* \* \* \*  
  
c) Les instal·lacions s'hauran de realitzar segons el projecte presentat. En el cas que fóra necessari introduir-hi modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
d) El termini d'execució de l'obra serà de dotze mesos comptadors des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a l'acabament del termini mencionat, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
e) El titular donarà compte de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, que acredite que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997 de 27 de novembre, del Sector Elèctric i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
La relació de béns i drets afectats pel projecte aprovat de la modificació de la subestació transformadora ST Gandia és la següent:  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 9 de desembre de 2010.- El director general d'Energia: Antonio Cejalvo Lapeña.